**Tillægsvilkår for:**

**3 Timer + 6 GB**

**Mobil 10 Timer/ 25 GB**

**Mobil Fri Tale / 30 GB**

**Mobil Fri Tale / Fri Data**

Maj 2017 (senest revideret august 2020)

**Indholdsfortegnelse**

[1. Tillægsaftalen 1](#_Toc44068831)

[2. Elektronisk kommunikation 3](#_Toc44068832)

[3. Mobildata hastighed 4](#_Toc44068833)

[4. Taksering af samtaler (minuttaksering) 4](#_Toc44068834)

[5. Inkluderet tale 4](#_Toc44068835)

[6. Fri Tale 5](#_Toc44068836)

[7. Fri sms og mms 5](#_Toc44068837)

[8. Inkluderet Data 6](#_Toc44068838)

[9. Datadeling 7](#_Toc44068839)

[10. Ekstraabonnement 7](#_Toc44068840)

[11. Saldokontrol (Saldomax) 8](#_Toc44068841)

# 1. Tillægsaftalen

For aftale om en af ovennævnte abonnementsformer gælder følgende vilkår i tillæg til abonnementsvilkår for YouSee’s mobiltjenester. Ved modstrid mellem vilkårene går disse særskilte tillægsvilkår forud.

Det fremgår af ordrebekræftelsen fra YouSee, hvilken abonnementsform aftalen omfatter.

Indholdet af ovennævnte abonnementsformer er beskrevet i skemaet i pkt. 1. Alle de ovennævnte abonnementsformer indebærer bl.a. følgende:

* Adgang til at foretage og modtage opkald (samtaler)
* Minuttaksering af samtaler, jf. pkt. 4
* Adgang til at sende og modtage sms og mms
* Adgang til at købe indholdstakserede tjenester via sms mv., jf. pkt. 5.F i Abonnementsvilkår for YouSee’s mobiltjenester
* Adgang til at benytte YouSee’s mobildatatjenester, jf. pkt. 2 og 6 i Abonnementsvilkår for YouSee’s mobiltjenester samt pkt. 3 i disse særskilte tillægsvilkår.
* Telefonsvarer (voicemail)
* Vis Nummer (se hvem der ringer), jf. pkt. 5.C i Abonnementsvilkår for YouSee’s mobiltjenester
* Viderestilling (få opkald viderestillet til et andet nummer), jf. pkt. 5.E i Abonnementsvilkår for YouSee’s mobiltjenester
* Mulighed for at ringe til udlandet
* Mulighed for at ringe i udlandet (roaming), jf. pkt. 3 i Abonnementsvilkår for YouSee’s mobiltjenester
* Mulighed for at bruge YouSee’s mobildatatjenester i udlandet (dataroaming), jf. pkt. 6.A i Abonnementsvilkår for YouSee’s mobiltjenester.
* Aftale om elektronisk kommunikation, jf. pkt. 2 i disse tillægsvilkår.

Oplysning om de til enhver tid gældende priser for YouSee’s standardmobilabonnementer samt om mulighederne for at kombinere et standardmobilabonnement med YouSee’s øvrige produkter og rabataftaler, kan fås ved henvendelse til YouSee.

Ved forbrug af YouSee’s mobiltjenester (for at foretage opkald, for at sende sms, for at benytte mobildata mv.) opkræves normalt forbrugstakster, jf. pkt. 11 i YouSee’s Generelle Vilkår. Nogle abonnementsformer inkluderer imidlertid moduler, som giver kunden mulighed for forbrug af bestemte forbrugskategorier uden betaling af forbrugstakst. Det fremgår af skemaet nedenfor, hvilke moduler og tillægsydelser, der er inkluderet i den enkelte abonnementsform (angivet med ”Inkl.”), og hvilke moduler og tillægsydelser, kunden kan tilvælge mod yderligere betaling (angivet med ”Tilvalg”). Hvis et felt i skemaet er blankt, kan modulet ikke tilvælges.

Det fremgår af ordrebekræftelsen fra YouSee, hvilken abonnementsform aftalen omfatter, og hvilke moduler kunden eventuelt har tilvalgt. Moduler og tillægsydelser, som er inkluderet i den valgte abonnementsform er ikke nævnt i ordrebekræftelsen, men fremgår i skemaet nedenfor (angivet med ”inkl.”). Vilkårene for de enkelte moduler fremgår af de anførte punkter i disse tillægsvilkår eller af særskilte tillægsvilkår for tillægsydelsen.

|  |  |  |  |  |
| --- | --- | --- | --- | --- |
|  | **3 Timer + 6 GB** | **Mobil 10** **Timer/25 GB** | **Mobil Fri Tale / 30 GB** | **Mobil Fri Tale / Fri Data**  |
| **Mobildata hastighed**, jf. pkt. 3 | 4G | 4G | 4G | 4G |
| **Inkluderet tale**, jf. pkt. 5. Der afregnes pr. påbegyndt minut | Inkl. op til 3 timer pr. md. | Inkl. op til 10 timer pr. md. |  |  |
| **Fri tale,** jf. pkt. 6 |  |  | Inkl. | Inkl. |
| **Fri sms og mms**, jf. pkt. 7 | Inkl. | Inkl. | Inkl. | Inkl. |
| **Inkluderet Data** pr. måned, jf. pkt. 8 | Inkl. 6 GB | Inkl. 25 GB | Inkl. 30 GB | Inkl. Fri data\* |
| **Datadeling** – ekstra SIM-kort til fx tablet, jf. pkt. 9 | Tilvalg | Tilvalg  | Tilvalg |  |
| **Ekstraabonnement**, jf. pkt. 10 |  |  |  | Tilvalg |

 \* Grænse på data udgør 1000 GB pr. måned, hvorefter hastigheden sænkes til 128 kbit/s.

YouSee kan til enhver tid og uden varsel beslutte at lukke ovennævnte moduler for tilvalg, således at det ikke længere er muligt at tilvælge og indgå aftale om det pågældende modul.

# 2. Elektronisk kommunikation

Hvis aftalen omfatter abonnement på YouSee’s mobiltjenester med regning, jf. pkt. 1 i Abonnementsvilkår for YouSee’s mobiltjenester, gælder, at det er en forudsætning for aftalen, at kunden indgår aftale med YouSee om elektronisk kommunikation, hvorefter ordrebekræftelser og meddelelser om aftalen fra YouSee sendes via e-mail, jf. pkt. 10 i YouSee’s Generelle Vilkår.

Hvis kunden ikke ønsker at indgå aftale om elektronisk kommunikation, er YouSee berettiget til at opkræve et månedligt gebyr for brevpost.

Aftalen om elektronisk kommunikation omfatter ikke elektronisk regning. Elektronisk regning kræver særskilt aftale, jf. pkt. 12.A i YouSee’s Generelle Vilkår.

I øvrigt gælder pkt. 10 i YouSee’s Generelle Vilkår.

# 3. Mobildata hastighed

Abonnementet leveres med adgang til 4G datahastigheder, jf. skemaet i pkt. 1.

Adgang til 4G indebærer, at YouSee’s mobildatatjenester leveres med fuld adgang til 4G datahastigheder i områder med 4G-dækning, det vil sige en forventet hastighed på mellem 17 og 71 Mbit/s (download) og mellem 5 og 43 Mbit/s (upload) for 70 % af alle udendørs datakald, geografisk jævnt fordelt.

Hastigheden afhænger i øvrigt af afstanden til mast, antal samtidige brugere af masten samt kvaliteten af terminaludstyrets antenne.

I øvrigt gælder pkt. 2 i Abonnementsvilkår for YouSee’s mobiltjenester.

# 4. Taksering af samtaler (minuttaksering)

Kundens forbrug af samtaler beregnes og takseres pr. påbegyndt minut (minuttaksering). Opkald til 118 og til numre, der begynder med 90, beregnes og takseres dog pr. påbegyndt sekund.

I øvrigt gælder pkt. 3 i Abonnementsvilkår for YouSee’s mobiltjenester.

# 5. Inkluderet tale

Hvis aftalen omfatter modulet Inkluderet tale, har kunden adgang til - uden betaling af forbrugstakst (minuttakst og opkaldsafgift) - at foretage opkald i Danmark til almindelige danske fastnetnumre og mobilnumre i samlet det antal inkluderede timer pr. måned, som talepakken omfatter (inkluderet taletid). Størrelsen af den aftalte talepakke fremgår af skemaet i pkt. 1.

Den inkluderede taletid kan også bruges i udlandet inden for EU samt Norge, Island, Schweiz og Lichtenstein (herefter tilsammen benævnt ”EU”) til at foretage opkald inden for EU.

Ved opgørelsen af de inkluderede timers taletid, beregnes forbruget pr. påbegyndt minut.

Uforbrugt tid overføres ikke til efterfølgende måned.

Forbrug ud over de inkluderede timer takseres med den i YouSee’s prisliste til enhver tid gældende og oplyste pris.

Følgende opkald er ikke omfattet af aftalen om Inkluderet tale og takseres særskilt:

* Opkald fra Danmark til udenlandske numre, herunder EU-numre.
* Opkald i udlandet fra EU til udenlandske numre uden for EU.
* Opkald i udlandet uden for EU (roaming uden for EU).
* Forbrug via maritime teleoperatører (på skibe).
* Opkald til numre, der begynder med 1 eller 90 (service- og særnumre samt informations- og indholdstakserede tjenester).

# 6. Fri Tale

Hvis aftalen omfatter modulet Fri Tale, har kunden adgang til - uden betaling af forbrugstakst (minuttakst og opkaldsafgift) - at foretage opkald i Danmark til almindelige danske fastnetnumre og mobilnumre.

Fri Tale kan også bruges i udlandet inden for EU samt Norge, Island, Schweiz og Lichtenstein (herefter tilsammen benævnt ”EU”) til at foretage opkald inden for EU.

Følgende opkald er ikke omfattet af aftalen om Fri Tale og takseres særskilt:

* Opkald fra Danmark til udenlandske numre, herunder EU-numre.
* Opkald i udlandet fra EU til udenlandske numre uden for EU.
* Opkald i udlandet uden for EU (roaming uden for EU.
* Forbrug via maritime teleoperatører (på skibe).
* Opkald til numre, der begynder med 1 eller 90 (service- og særnumre samt informations- og indholdstakserede tjenester).

En aftale om modulet Fri Tale må kun anvendes til kundens eget private brug. Fri Tale må ikke stilles til rådighed eller anvendes til formidling af trafik for andre end kunden eller dennes husstand eller en eventuelt registreret bruger, jf. pkt. 2 i YouSee’s Generelle Vilkår.

Hvis kundens forbrug er unormalt, herunder hvis kundens forbrug af tale skønnes væsentligt at overstige tilsvarende kunders gennemsnitsforbrug eller udviser meget betydelig eller pludselig stigning i forhold til tidligere – og dette ikke bringes til ophør umiddelbart efter YouSee’s påtale – er YouSee berettiget til at begrænse kundens mulighed for brug af tjenesten eller afbryde kundens forbindelse til tjenesten, jf. i øvrigt pkt. 14 i YouSee’s Generelle Vilkår.

# 7. Fri sms og mms

Hvis aftalen omfatter modulet Fri sms og mms, har kunden adgang til ubegrænset forbrug af sms og mms i Danmark uden betaling af forbrugstakst.

Fri sms og mms kan også bruges i udlandet inden for EU samt Norge, Island, Schweiz og Lichtenstein (herefter tilsammen benævnt ”EU”) til at sende sms/mms inden for EU.

Følgende forbrug er ikke omfattet af aftalen om Fri sms og mms og takseres særskilt:

* Sms/mms fra Danmark til udenlandske numre, herunder EU-numre.
* Sms/mms i udlandet fra EU til udenlandske numre uden for EU.
* Sms/mms i udlandet uden for EU (roaming uden for EU), jf. pkt. 3 i Abonnementsvilkår for YouSee's mobiltjenester.
* Forbrug via maritime teleoperatører (på skibe).
* Indholdstakserede sms- og mms-beskeder.

Sms- og mms-beskederne må ikke være maskinelt afsendte, de må ikke sendes som en serie af identiske beskeder til samme modtager eller modtagere, eller bruges kommercielt, herunder til markedsføring.

# 8. Inkluderet Data

Hvis aftalen omfatter modulet Inkluderet Data, har kunden adgang til – uden opkrævning af forbrugstakst – at forbruge den mængde af mobildata i Danmark, som datapakken omfatter (inkluderet data). Størrelsen af den aftalte datapakke fremgår af skemaet i pkt. 1.

Den inkluderede datamængde kan også bruges i udlandet inden for EU samt Norge, Island, Schweiz og Lichtenstein (herefter tilsammen benævnt ”EU”). YouSee er dog berettiget til at opkræve en særlig forbrugstakst (EU-tillæg) for den del af kundens forbrug af mobildata i EU, der overstiger den grænse for rimeligt dataforbrug i EU, som fremgår af prislisten (fair use-grænse). I øvrigt gælder Abonnementsvilkår for YouSee’s mobiltjenester pkt. 3.B. og 3.C.

Ved opgørelsen af kundens forbrug af Inkluderet Data, beregnes forbruget af mobildata pr. påbegyndt 100 kilobyte pr. dataopkobling. Ved opkrævning af EU-tillæg, beregnes og takseret forbruget af mobildata i EU dog pr. kilobyte, jf. Abonnementsvilkår for YouSee’s mobiltjenester pkt. 6.

Ubrugte Mbyte overføres ikke til den efterfølgende måned.

Overskrides den aftalte datamængde, takseres forbrug i Danmark ikke, men hastigheden på kundens forbindelse ved brug af mobildata i Danmark nedsættes til 128 kbit/s. For aftaler, der omfatter modulet Fri Data, gælder det samme, såfremt kunden overskrider grænsen på 1000 GB.

YouSee fremsender, så vidt muligt, en meddelelse pr. sms til kunden, når kunden har brugt henholdsvis 80% og 100% af den inkluderede datamængde. YouSee kan ikke drages til ansvar for forsinket eller manglende fremsendelse af de nævnte meddelelser

Følgende forbrug er ikke omfattet af aftalen om Inkluderet Data og takseres særskilt:

* Forbrug i udlandet uden for EU (roaming uden for EU), jf. pkt. 3 i Abonnementsvilkår for YouSee’s mobiltjenester.
* Forbrug via maritime teleoperatører (på skibe).

Hvis aftalen omfatter modulet Inkluderet Data, må det udleverede SIM-kort og den inkluderede data udelukkende anvendes i en mobiltelefon eller tablet.

Hvis kundens forbrug er unormalt, herunder hvis kundens forbrug af mobildata skønnes væsentligt at overstige tilsvarende kunders gennemsnitsforbrug eller udviser meget betydelig eller pludselig stigning i forhold til tidligere – og dette ikke bringes til ophør umiddelbart efter YouSee’s påtale – er YouSee berettiget til at begrænse kundens mulighed for brug af tjenesten eller afbryde kundens forbindelse til tjenesten, jf. i øvrigt pkt. 14 i YouSee’s Generelle Vilkår.

I øvrigt gælder pkt. 6 i Abonnementsvilkår for YouSee’s mobiltjenester.

# 9. Datadeling

Hvis aftalen omfatter modulet Datadeling, har kunden adgang til at forbruge den aftalte datamængde (inkluderet data, jf. pkt. 8) i Danmark på op til 3 ekstra SIM-kort med eget mobiltelefonnummer.

De ekstra SIM-kort til brug for Datadeling udleveres mod en fast månedlig abonnementsafgift til kunden i tilknytning til kundens mobilabonnement hos YouSee, jf. pkt. 1. Herefter kan kunden bruge op til den aftalte datamængde, fordelt på kundens SIM-kort til mobilabonnementet og de ekstra SIM-kort.

De ekstra SIM-kort kan kun anvendes til dataforbrug, sms og mms. De ekstra SIM-kort er spærret for tale. Medmindre andet aftales med kunden videregives nummeroplysningsdata om de ekstra SIM-kort ikke til nummeroplysningstjenester (udeladt nummer/hemmelige kundedata), jf. pkt. 4 i Abonnementsvilkår for YouSee’s mobiltjenester.

Hvis kundens mobilabonnement er spærret for forbrug i udlandet (roaming), er de ekstra SIM-kort tilsvarende spærret. Kunden kan ved henvendelse til YouSee ophæve spærringen. Forbrug i udlandet (roaming) takseres særskilt, jf. pkt. 3 og 6 i Abonnementsvilkår for YouSee’s mobiltjenester.

# 10. Ekstraabonnement

For aftaler om abonnementsformen:

* Mobil Fri Tale / Fri Data

har kunden adgang til at indgå aftale om op til 5 ekstra abonnementer i samme abonnementsform (ekstraabonnementet) mod betaling af månedlig abonnementsafgift for hvert ekstraabonnement. Størrelsen af abonnementsafgiften for ekstraabonnementerne oplyses ved henvendelse til YouSee.

Hvis aftalen om kundens basisabonnement opsiges, konverteres et af kundens ekstraabonnementer til basisabonnement til normal abonnementsafgift for basisabonnementet. Hvis aftalen om basisabonnementet opsiges, og der kun findes ét ekstraabonnement, bortfalder aftalen om modulet ekstraabonnement med den virkning, at ekstraabonnementet konverteres til et almindeligt abonnement i den samme abonnementsform, hvorefter der opkræves normal abonnementsafgift for abonnementet.

# 11. Saldokontrol (Saldomax)

Hvis kunden har oprettet Saldomax, så abonnementet spærres, når det aftalte forbrugsloft er nået, vil spærringen omfatte enhver form for forbrug, herunder forbrug som ikke takseres.